Diari Oficial de la Generalitat Valenciana


Sumari del DOGV 7925, del 25-11-2016 (2016/8908)

RESOLUCIÓ de 16 de setembre de 2016, de la Subdirecció General de Relacions Laborals, per la qual es disposa el registre i la publicació del text del XII Conveni Col·lectiu Interprovincial de l'empresa FGV. Codi número 80000072011989.
------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7925

Data del DOGV
:   25-11-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/8908


Data del document
:   16-09-2016

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * Ferrocarrils de la Generalitat Valenciana
    * conveni col·lectiu

RESOLUCIÓ de 16 de setembre de 2016, de la Subdirecció General de Relacions Laborals, per la qual es disposa el registre i la publicació del text del XII Conveni Col·lectiu Interprovincial de l'empresa FGV. Codi número 80000072011989. [2016/8908]  
Vist el text del XII Conveni Col·lectiu Interprovincial de l'empresa Ferrocarrils de la Generalitat Valenciana (FGV), subscrit per la comissió negociadora, la qual està integrada, d'una banda, per representants de l'empresa, i, d'una altra, pe membres de les seccions sindicals dels sindicats UGT, CC.OO., SIF, SF-IV, SCF i CGT en FGV Valencia, i de les seccions sindicals d- UGT, CC.OO., SIF i SEMAF en FGV Alicante, havent sigut subscrit el conveni per les seccions sindicals d'UGT i CC.OO en FGV de Valencia i Alicante i per la secció sindical de SCF en FGV Valencia, i de conformitat amb allò que es disposa en l'article 90, apartats 2 i 3, del Text Refós de la Llei de l'Estatut dels Treballadors, aprovat pel Reial Decret Legislatiu 2/2015, de 23 d'octubre; l'article 2 del Reial Decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Orde 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, d'acord amb el que s'estableix en l'article 51.1 de l'Estatut d'Autonomia de la Comunitat Valenciana; en el Decret 157/2015, de 18 de setembre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i en l'article 4.3 de l'Orde 37/2010, resol:  
  
Primer  
Ordenar la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la comissió negociadora, i depòsit del text del conveni.  
  
Segon  
Disposar la seua publicació en el Diari Oficial de la Generalitat Valenciana.  
  
València, 16 de setembre de 2016.- El subdirector general de Relacions Laborals: Juan Ignacio Soler Tormo.  
  
  
CAPÍTOL I  
Condicions generals  
  
1. DURACIÓ  
  
La duració d'aquest conveni es fixa en 7 anys, des de l'1 de gener de 2010, fins al 31 de desembre de l'any 2016, excepte en aquelles matèries o articles en què s'especifiquen dates o períodes de vigència diferents. Considerant que la firma d'aquest conveni es produeix al febrer de 2016, no cabrà retrotraure condicions de cap tipus a qualsevol moment previ al de la firma, llevat que expressament es dispose en l'articulat una altra cosa, o així es determine per sentència judicial, norma legal o resolució administrativa.  
L'escàs termini de duració d'aquest pacte, prenent com a referència la data de la seua firma té a veure amb la consideració de conveni de transició que els firmants li atribueixen a aquest, motivada per la impossibilitat existent d'incloure en aquest text normatiu qualsevol millora econòmica que compense la reducció salarial aplicada com a conseqüència de l'acord d'acomiadament col·lectiu, la qual cosa va impedir un pacte durant un període inusualment llarg de negociació. En aquest context, els firmants mantenen la intenció de millorar les condicions retributives en els termes exposats, en la negociació del conveni col·lectiu següent, tot això dins del marc legal aplicable.  
  
2. ÀMBIT PERSONAL  
  
Aquest conveni serà aplicable a tots els treballadors/es fixos/es d'FGV i a quants estiguen incorporats o es vinculen a l'empresa per mitjà de contracte de treball durant la seua vigència, en els termes que es recullen en aquest.  
No estan afectats per aquest conveni els càrrecs directius la relació laboral dels quals es regule pel Reial Decret 1382/1985, ni els que exercisquen funcions que es limiten a l'exercici del càrrec de conseller/a del Consell d'Administració, ni les persones vinculades a FGV en virtut de contracte d'arrendament de servei.  
  
3. ÀMBIT TERRITORIAL  
  
Aquest conveni serà aplicable a tots els centres de treball d'FGV i les seues dependències.  
  
4. NATURALESA DE LES CONDICIONS PACTADES  
  
Les condicions pactades formen un tot equilibrat en el qual cada una d'aquestes és factible en atenció a la resta. S'hauran de considerar en el seu conjunt per a avaluar el contingut del conveni. La declaració de nul·litat o d'il·legalitat d'alguna d'aquestes es considera que podria alterar l'equilibri del conveni i per tant, podria deixar sense efecte la totalitat d'aquest. Correspondrà als òrgans de justícia determinar la situació descrita, en funció de l'abast econòmic, organitzatiu o regulador dels efectes de la declaració de nul·litat o il·legalitat que es tracte.  
  
Els firmants entenen i manifesten que les condicions estipulades en aquest conveni, considerades en el seu conjunt, integren i milloren la regulació legal vigent en el moment de la seua firma en matèria de: salari, jornada, temps de treball i descans i llicències.  
  
5. DENÚNCIA DEL CONVENI  
  
La denúncia d'aquest conveni es formularà per escrit, que la part denunciant presentarà a l'altra i a l'autoritat laboral amb una antelació mínima de dos mesos a la data en què finalitze la seua duració.  
Mentre no s'aconseguisca acord que substituïsca al conveni, únicament es mantindrà en vigor el contingut normatiu d'aquest.  
  
6. COMISSIÓ INTERPRETATIVA  
  
6.1. Composició. Aquesta comissió estarà constituïda, d'una banda, per 1 representant de cada una de les organitzacions sindicals firmants del conveni (a nivell provincial), i d'altra banda, per igual nombre de representants de la Direcció de l'Empresa, tots ells amb els seus respectius suplents. Es nomenarà un secretari/ària d'entre els vocals, que tindrà per tant veu i vot.  
6.2. Funcions. La Comissió Interpretativa del XII Conveni Col·lectiu Interprovincial d'FGV haurà de vigilar el compliment del conveni i interpretar-lo quan procedisca, així com complir les tasques que se li assignen en el text del propi conveni. Serà competència de la Comissió regular el seu propi funcionament en el que no estiga previst en les presents normes. Davant de possibles supòsits de discrepància que es puguen produir sobre la interpretació del conveni, es recorrerà, en primer lloc, a la Comissió Interpretativa, perquè emeta el seu criteri sobre l'assumpte de litigi.  
6.3. Reunions. Les reunions se celebraran cada tres mesos si les qüestions pendents així ho exigiren i, amb caràcter extraordinari, a petició de qualsevol de les parts. La reunió se celebrarà en el termini de deu dies a partir de la sol·licitud d'aquesta. Les convocatòries les cursarà el secretari/ària, i comunicarà a aquestes l'ordre del dia. El domicili de la Comissió serà el de la raó social de l'empresa. Els components de la Comissió se citaran amb una antelació mínima de cinc dies.  
  
Si sol·licitada per una de les parts la celebració d'una reunió extraordinària per a interpretar algun punt del Conveni, aquesta no se celebrara per causa imputable a una part, l'altra quedarà en llibertat d'exercitar les accions legals oportunes.  
Els acords interpretatius adoptats en el si d'aquesta comissió tindran la mateixa força normativa que el Conveni. Perquè aquests acords siguen d'eficàcia general hauran de ser adoptats entre la representació de la direcció per un costat i la majoria de la representació dels treballadors/es, per l'altre. Si es considerara convenient per la pròpia comissió, es procedirà a la publicació i registre dels seus acords interpretatius.  
  
A la direcció correspon publicar les actes i/o els acords adoptats per la Comissió Interpretativa.  
6.4. Assistència a les reunions de la Comissió Interpretativa. S'estableixen les condicions següents per a l'assistència dels representants sindicals a les reunions d'aquesta comissió:  
· La llicència sindical serà amb hores a càrrec d'FGV i es considerarà per jornada completa del dia de la reunió.  
· Per als representants sindicals reconeguts en la comissió que es desplacen entre Alacant i València, o viceversa, s'ampliarà la llicència l'endemà de la reunió, a fi que puguen informar en la seua demarcació. aquest segon dia de llicència sindical no meritarà cap retribució especial. El dia de la reunió meritaran exclusivament l'import d'una dieta administrativa completa per tots els conceptes (en aquesta quantitat s'inclouen totes les despeses que es puguen ocasionar: menjars, desplaçaments, peatges, pernoctacions si és el cas, etc.).  
  
· Per als representants sindicals reconeguts en la comissió, pertanyents a la demarcació de València o Alacant, on se celebre la reunió i sempre que aquesta es prolongue més enllà de les 14.30 hores o es requerisca continuar a la vesprada, meritaran exclusivament la part de dieta administrativa per menjar.  
  
7. MECANISMES DE RESOLUCIÓ DE DISCREPÀNCIES  
  
D'iniciar-se un procediment d'inaplicació d'alguna condició establida en aquest conveni col·lectiu, de no aconseguir-se acord en els processos de negociació que, segons l'article 82 de l'ET, han de desplegar-se per a aquestes actuacions, es traslladaran les discrepàncies existents al Tribunal d'Arbitratge Laboral de la Comunitat Valenciana (TAL), establit en el V Acord de Solució Extrajudicial de Conflictes Laborals de la Comunitat Valenciana (o altre que el substituïsca), i s'inclourà, si és el cas, el sotmetiment a arbitratge obligatori, i les parts acataran el laude arbitral que aquest òrgan dicte. En tot cas, a causa del curt període de duració d'aquest conveni, la direcció de l'empresa renúncia als procediments d'inaplicació i despenge previstos en l'Estatut dels Treballadors durant 2016.  
En el cas que es produïsca alguna modificació legal que puga afectar el contingut normatiu d'aquesta clàusula, la Comissió Interpretativa del conveni adaptarà aquesta a la nova legalitat vigent.  
  
8. DRET SUPLETORI I DEROGACIONS  
  
En allò no previst en aquest conveni caldrà ajustar-se a les normes vigents recollides en el text refós de la Normativa Laboral de 12.02.1996, que, excepte errors de transcripció, que no generaran ni derogaran cap dret addicional, regularan junt amb els aspectes en vigor del V, VI, VII, VIII, IX, X i XI convenis col·lectius i les seues comissions interpretatives, les condicions laborals de tot el personal de l'empresa. Així mateix, caldrà ajustar-se al que disposen les altres normes legals o pactades i acords vigents, i prevaldre en tot cas les condicions establides en aquest conveni col·lectiu.  
A més dels aspectes expressament derogats en el clausulat d'aquest conveni, qualsevol condició establida en una norma prèvia que regule semblants qüestions de forma distinta o incompatible amb aquest, es considera derogada.  
  
9. PAU SOCIAL  
  
Sense perjudici del dret a les accions judicials que es puguen dur a terme, les organitzacions sindicals firmants d'aquest conveni es comprometen a no plantejar accions de mobilització laboral durant la seua vigència, l'objecte de la qual siga modificar aspectes previstos en aquest.  
  
CAPÍTOL 2  
Condicions econòmiques  
  
10. RETRIBUCIONS  
  
El salari corresponent als anys 2010, 2011, 2012, 2013, 2014 i 2015, es considera normalitzat en les quanties i condicions en què s'ha abonat en els exercicis esmentats, sense perjudici de les accions judicials que s'hagueren formulat i estigueren pendents de resolució.  
10.1. Increment salarial. Amb efectes 1 de gener de 2016 s'aplicarà un increment d'un 1 % en taules salarials, tal com estableix la Llei de Pressupostos per a aquest exercici. A més, durant el primer semestre de 2016 es procedirà a l'abonament del 50 % restant de la paga extraordinària de desembre de l'any 2012 que va resultar afectada per Reial Decret Llei 20/2012 i normativa concordant.  
Entenent les parts que la conjuntura econòmica succeïda en els últims temps va determinar la pèrdua del poder adquisitiu dels treballadors/es, i, a més, en el cas concret d'FGV les mesures socials que per a evitar un nombre més gran d'afectats per l'acomiadament col·lectiu van determinar una reducció salarial d'un 10 %, la Direcció es compromet a sol·licitar un increment d'un 2 % addicional en els pressupostos dels anys 2017, 2018, 2019, 2020 i 2021, a fi que, si la Llei de Pressupostos de la Generalitat Valenciana ho permet, es puga compensar la pèrdua salarial. Amb aquesta finalitat, la Direcció d'FGV sol·licitarà l'aplicació de les millores retributives que es pogueren acordar en el si de les meses de negociació de la funció pública.  
  
S'adjunten les taules salarials com a annex II a aquest text.  
  
11. ABSENTISME  
Continuant amb la intenció de les parts de reduir l'índex d'absentisme per IT per contingències comunes en FGV, la taula continguda en la clàusula 10 de l'XI conveni col·lectiu interprovincial se substituïx per la següent:  
q Absentisme puja més de Ÿ de punt: Es manté el valor abonat actualment  
q Absentisme igual o baixa fins a 1 punt o puja fins Ÿ de punt: s'incrementa un 100 % el valor anterior  
q Absentisme baixa més d'1 punt i fins a 2 punts: s'incrementa un 10 % el valor anterior  
q Absentisme que baixa més de 2 punts: s'incrementa un 15 % el segon valor.  
La deducció per cada dia natural que un treballador/a es trobe en situació d'IT derivada de contingències comunes, tant en la quantia mensual com en la deducció per dia, duplicarà el seu import en tots els casos excepte en aquell en què l'absentisme puge més de mig punt, i en aquest cas, als efectes d'aquesta deducció, es mantindran els valors establits en l'XI conveni.  
Mode d'abonament: el que disposa el paràgraf anterior entrarà en vigor l'1 de gener de 2017, i s'aplicaran en funció de la diferència de l'índex d'absentisme anual entre els anys 2015 i 2016, i així successivament.  
De manera transitòria, atés que en el moment en què es pacta aquest conveni, l'índex d'absentisme de 2015 respecte a 2014 ha experimentat un notable augment, i a fi de combatre aquesta circumstància des de la firma del nou conveni col·lectiu, durant 2016, inicialment, es continuarà aplicant allò que s'ha pactat en l'XI conveni, però trimestralment, es prendran en compte de manera retroactiva, amb efectes del primer dia de cada trimestre de 2016 (1 de gener, 1 d'abril, 1 de juliol i 1 d'octubre), els paràmetres establits en aquesta nova taula, i comparar els índexs d'absentisme de cada un dels trimestres de 2016 amb el de l'any 2015, de manera que la diferència entre allò que s'ha abonat per aquest concepte durant el trimestre que es tracte i el que si és el cas corresponguera abonar en aplicar aquesta retroactivitat, es liquidarà en un pagament únic en la nòmina d'abril, juliol i octubre de 2016 i gener de 2017.  
  
La fórmula d'abonament es concretarà per la comissió interpretativa del conveni.  
Continua vigent la clàusula 10 de l'XI conveni col·lectiu al punt segon en tot el que no contradiga o regule de manera distinta l'ací pactat.  
  
12. GRATIFICACIONS EXTRAORDINÀRIES  
  
1. Aspectes generals. S'estableixen tres gratificacions o pagues extraordinàries a l'any del mateix valor per a tots els treballadors/es. Dos d'aquestes es es percebran: una al juny i una altra al novembre, amb un període de meritació semestral cada una d'aquestes (1 de gener a 30 de juny i 1 de juliol a 31 de desembre, respectivament). La tercera es percebrà al març i el seu període de meritació serà anual, de data a data.  
  
Aquestes tres pagues o gratificacions es percebran de manera proporcional al temps treballat en el període de meritació. Els valors per a 2016, una vegada aplicat l'1 % establit en la clàusula 10, seran els següents:  
  
Gratificacions de juny i novembre 1.409,12 -  
Gratificació de març 1.182,29 -  
  
  
  
2. Condicions especials d'abonament. S'abonarà íntegra als drethavents dels difunts en actiu la gratificació o paga extraordinària següent que li haguera correspost l'any en què es produïsca el decés i, en tot cas, la corresponent a març, llevat que ja l'haguera percebut l'agent en vida.  
  
El temps en situació d'incapacitat temporal de qualsevol tipus i, en general, les excedències i els diversos supòsits de suspensió del contracte de treball, no computarà com a treball efectiu per a generar el dret al meritació de les gratificacions extraordinàries.  
  
13. ANTIGUITAT  
  
Es compensarà l'antiguitat a raó d'un 143 % del valor del salari tipus (o del nivell salarial), per cada bienni consolidat. Els biennis es calcularan des de la data d'iniciació dels servicis en l'empresa en qualsevol categoria, inclús amb caràcter eventual, i es descomptarà únicament els períodes o situacions d'excedència voluntària i els temps en què FGV no ha de fer-se càrrec de la prestació econòmica una vegada esgotada una situació d'IT, sempre que el treballador/a obtinga declaració d'incapacitat permanent que supose l'extinció de la seua relació laboral.  
El límit màxim de biennis que es poden meritar és de vint.  
S'abonaran els biennis a partir del primer dia del semestre natural en què es completen. Quan un agent per raó de la seua jubilació no puga meritar el següent bienni se li abonarà a partir de l'anterior la part proporcional que fóra meritant cada any.  
En cas de canvi de categoria s'assignarà a l'agent el salari tipus o nivell salarial de la nova categoria que corresponga, amb el nombre de biennis que tinga consolidats, i se li reconeixerà, així mateix, el temps amb què compte, per a la meritació del següent en la nova categoria.  
  
14. ESTRUCTURA RETRIBUTIVA  
Respecte a l'estructura retributiva i valors salarials d'FGV, s'aplicaran els derivats de les taules salarials i dels convenis col·lectius d'FGV anteriors a aquest, i s'estarà en tot cas al que disposa la clàusula 22 d'aquest conveni, i es podrà aplicar també qualsevol altra regulació que puga entendre's vigent en aquesta matèria.  
Amb efectes des de l'1 de gener de 2016 deixarà d'aplicar-se el ?salari tipus d'inici?, i s'abonarà el salari tipus establit en taules salarials per a cada categoria.  
  
15. BESTRETA DE NÒMINA  
  
El dret dels treballadors/es a obtindre, sense que arribe el dia assenyalat per al pagament, bestretes a compte del treball realitzat, es regula en FGV de la manera següent: els treballadors/es podran sol·licitar fins al dia 10 de cada mes una bestreta de nòmina a compte del treball realitzat per un import comprés entre els 300 - i els 600 ?, i s'abonarà la bestreta sol·licitat el dia 15 de cada mes o el següent dia hàbil.  
  
  
  
CAPÍTOL 3  
Condicions de treball  
  
16. JORNADA  
  
16.1. La jornada anual durant la vigència d'aquest conveni serà de 1.567 h. de treball efectiu a realitzar en 209 dies com a màxim, i s'estipularà amb caràcter general una jornada diària de 7 h. 30 minuts. De l'aplicació de tal jornada diària queden exceptuats:  
a) El personal de conducció, que realitzarà la jornada diària que s'assenyale per a cada servei del gràfic corresponent i es regirà pel corresponent mòdul de jornada diària i sistema de còmput.  
b) El personal dels serveis o dependències que cobrisquen les 24 hores del dia en tres torns demà/vesprada/nit, la jornada diària de les quals, en aquests casos, serà de 8 hores. No obstant això, si les corresponents direccions consideren que és preferible aplicar la jornada normal de 7 h. 30 minuts, cabrà tal actuació prèvia negociació amb el Comité d'Empresa.  
c) En funció de les necessitats d'atenció al client i/o d'explotació, el personal d'estacions i atenció al client no inclòs en els supòsits anteriors, que realitzarà la jornada diària que s'assenyale en els horaris de treball per als torns o serveis existents en els seus gràfics i es regirà pel corresponent mòdul de jornada diària i sistema de còmput. No obstant això, sempre que siga possible i l'atenció de les esmentades necessitats els permeta, es tractarà d'aplicar a aquest personal la jornada normal de 7h. 30 minuts diaris.  
S'entén com a ?mòdul de jornada diària- la relació entre la jornada anual establida i els dies efectius de treball previstos per a realitzar anualment en cada gràfic, quan aquests siguen menys que els 209 estipulats amb caràcter general.  
Sense perjudici de les normes anteriors, la regulació del mòdul de jornada diària i del sistema de còmput en els gràfics del personal s'adequarà en cada un d'aquests gràfics i/o centres de treball, i s'haurà en tot cas de completar indefectiblement la jornada anual pactada. Tota aquesta regulació, junt amb els sistemes d'ordenació del gaudi de vacacions i, si és el cas, dels dies addicionals de descans necessaris per a omplir la jornada, configuren un sistema organitzatiu integral que permet l'adequada distribució de la jornada anual que els treballadors/es han d'omplir, i minimitzar els desajustos.  
Com a criteri general en la concreció dels gràfics i els sistemes organitzatius per a l'ompliment de la jornada anual, es reduirà en la mesura que es puga l'existència o generació d'hores extres estructurals, i s'establirà per a això si és necessari els corresponents models de còmput de la totalitat o de la major part del temps de treball com a jornada laboral, a través dels oportuns acords entre els comités d'empresa i les direccions afectades.  
En general, la jornada començarà normalment a comptar-se en el lloc de treball, en iniciar-se les operacions preparatòries per a prendre servei i es donarà per finalitzada en acabar les faenes necessàries per a deixar-lo.  
En FGV, d'acord amb els requeriments que es definisquen per a les diverses unitats o àrees organitzatives, es podran utilitzar els distints tipus de jornada (contínua o partida), tant a temps complet com parcial, així com sistemes de distribució irregular del temps de treball, tot això amb les limitacions legals que procedisquen i comptaran amb la participació de la representació legal dels treballadors/es en els termes establits legal o normativament. En concret, el personal dels grups professionals de direcció i de tècnics, es consideren una excepció en matèria d'horaris atés que el seu nivell de disponibilitat i els requeriments dels llocs poden resultar en algun cas incompatibles amb horaris uniformes i rígids de treball, sense perjudici que puguen tindre assignat per la seua Direcció un concret horari de treball amb caràcter general.  
16.2. Supòsit especial de còmput de jornada. Per al personal els sistemes de treball del qual ja inclouen de forma programada la distribució de la jornada a realitzar durant l'any, quan es trobe en situació d'incapacitat temporal, llicència o realitze una vaga de jornada completa, se seguirà el gràfic establit com si el treballador/a ho estiguera realitzant amb normalitat, i es computarà per a cada dia de treball grafiat la jornada diària (o mòdul de jornada, si és el cas) que se li aplique. No obstant això, regirà el principi bàsic que, en el cas que una situació de baixa mèdica o llicència ocupe tot l'any natural, no es consideraran ni excessos ni dèbits de jornada.  
  
17. DIES ADDICIONALS DE VACACIONS PER ANTIGUITAT  
  
Els dies addicionals de vacacions per antiguitat que recull la clàusula 18 d'aquest conveni computaran el mòdul de jornada aplicable al treballador/a afectat, o la jornada diària ordinària si tal agent no estiguera subjecte a un sistema de mòdul.  
  
18. VACACIONS  
  
18.1. Règim general. El personal d'FGV tindrà dret al gaudi de 25 dies laborables de vacacions per any, incrementats en un dia més per cada deu anys de servici. Amb caràcter general, les vacacions s'hauran de concedir dins de l'any natural. A les persones que ingressen en FGV després de començar l'any natural se'ls concediran vacacions, en període a determinar per la seua direcció segons disponibilitat del servei, pel temps que reste d'aquest any, a raó d'una dotzena part per mes o fracció de mes, i s'arredonirà per excés la xifra que resulte. Els agents que causen baixa en el servei actiu per circumstàncies previsibles disfrutaran les vacacions abans del seu cessament, en proporció al temps de servei.  
  
Quan existisquen acords col·lectius que determinen els períodes vacacionals i els criteris d'assignació per a anys successius, anualment s'aplicaran aquests. Si no és així, en el mes d'octubre els agents sol·licitaran les vacacions per a l'any immediat següent, en l'ordre de preferència dels mesos que desitgen; en absència de petició s'entendrà que accepten l'assenyalament que realitze la direcció corresponent. En tot cas, tindran preferència els acords col·lectius de vacacions. Abans de l'1 de novembre de cada any es donaran a conéixer els calendaris de vacacions de l'any immediat següent. Aquesta acció es desenvoluparà amb la participació dels comités d'empresa. Una vegada confeccionats els calendaris, es compliran en les seues pròpies previsions, excepte si necessitats del servei o circumstàncies imprevistes d'aquest exigeixen alterar les dates assenyalades o bé les especialíssimes circumstàncies d'algun agent aconsellen la modificació quant a ell es refereix. La modificació requerirà la comunicació per escrit a l'agent fins a 15 dies abans de la data d'iniciar-se; en el mateix escrit, sense pèrdua del dret a percebre la borsa de vacacions, si és el cas, la direcció està obligada a assignar un nou període, de comú acord amb el treballador/a afectat.  
  
Cabrà la possibilitat que dos agents adscrits a un mateix gràfic intercanvien períodes de vacacions entre si i sol·licitar-lo a la direcció corresponent, que únicament podrà denegar tal intercanvi per raons de tipus organitzatiu.  
Es plantegen dos supòsits especials de possibles modificacions de la previsió del gaudi de les vacacions:  
· En els matrimonis o parelles de fet en què els dos siguen agents fixos d'FGV o entre treballadors/es fadrins el pare o mare dels quals siga també agent fix i existisca convivència.  
· En el cas de treballadors/es separats o divorciats en què, per sentència judicial, es determinen els períodes de les vacacions escolars en què els correspon l'estada amb els seus fills/es.  
En els dos casos es procurarà, si ho sol·liciten les persones interessades, simultaniejar les dates de les vacacions. Si l'atenció d'aquestes sol·licituds és factible sense afectar tercers, caldrà ajustar-se directament per les direccions. En cas contrari, únicament els comités d'empresa podran determinar l'alteració de la programació prevista a altres agents.  
Respecte a les situacions d'IT coincidents amb les dates determinades per al gaudi de vacacions, quan el període de vacacions coincidisca amb una incapacitat temporal per contingències diferents de les assenyalades en el paràgraf segon de l'article 38.3 de l'ET que impossibilite al treballador disfrutar-les, totalment o parcialment, durant l'any natural a què corresponen, s'aplicaran les condicions següents:  
1. El treballador/a podrà disfrutar dels dies de vacacions que hagen coincidit amb la seua IT una vegada finalitze la seua incapacitat i sempre que no hagen transcorregut més de díhuit mesos a partir del final de l'any en què s'hagen originat.  
2. En aquests casos, el gaudi dels dies de vacacions s'acordarà entre la direcció i els treballadors/es, i serà la direcció la que en cas de no produir-se l'acord, assignarà els nous dies de gaudi dins dels sis mesos següents a la data d'alta del treballador, i preavisarà a aquest amb una antelació mínima de 30 dies naturals a l'inici d'aquest.  
  
3. Aquests nous assenyalaments no donaran lloc a la indemnització per alteració de vacacions, i s'abonarà la borsa de vacacions si les dates del nou assenyalament donen lloc a aquesta.  
En atenció a les previsions de l'article 38 de l'Estatut dels Treballadors, en els supòsits de suspensió del contracte per les causes referides en l'article 45.1.d) de l'esmentat text legal, quan les vacacions coincidisquen amb tals períodes, es desplaçarà el gaudi dels dies de vacacions que resten fins a la finalització del període de suspensió, i es realitzaran a continuació i sense solució de continuïtat. En el cas del permís per paternitat (art. 48-bis de l'Estatut dels Treballadors) només serà aplicable aquesta condició si la suspensió es realitza a jornada completa.  
  
18.2. Retribució durant les vacacions. Independentment dels conceptes que s'abonen els 12 mesos de l'any que es percebran amb normalitat en vacacions, s'inclouran en nòmina del mes de gaudi de les vacacions la mitjana dels conceptes variables que a continuació es detallen, calculada sobre els meritacions corresponents als tres mesos immediats al de l'inici del període de vacacions que es tracte.  
  
· Gratificació hora nocturna o hora nocturna major productivitat (clv. 4105 i 4106)  
· Complement per jornada nocturna  
· Major productivitat (clv. 4128)  
· Treball en dissabte, diumenge i festiu (clv. 4116 i 4131)  
· Conducció de vehicles (clv. 4114)  
· Guàrdies de presència (clv. 4115)  
· Complement festiu especial (clv. 4137)  
· Disponibilitat per BAP (no temps d'intervenció, clv. 4296\*)  
\* No s'inclou la clau salarial 4280, que es percep mensualment, en 12 mesos a l'any.  
· Compensació jornada continuada peculiar (clv. 4107)  
· Compensació variable acord 27/03/2007 (clv. 4108)  
· Indemnització monitoratge/formació (clv. 4117)  
· Indemnització tutorització de pràctiques (clv. 4118)  
· Indemnització descans entrepà (clv. 4119)  
· Complement jornada partida (clv. 4125)  
· Cobertura vesprades (clv. 4126)  
· Complement hora assistència socors (clv. 4130)  
· Prima variable agents de la USI València (clv, 4124)  
· Compensació variable tècnics lloc de comandament i tècnics de línia (clv. 4134 i 4135)  
Es percebrà el concepte de borsa de vacacions per cada dia que es disfrute fora del període comprés entre el 16 de juny i el 15 de setembre de cada any. Exclusivament si es produïra una alteració per decisió de la direcció corresponent, a més de percebre's borsa de vacacions si correspon en funció del període realment disfrutat, es percebrà per cada dia no coincident amb els previstos la indemnització per alteració de vacacions. Una segona indemnització per alteració de vacacions també procedirà quan, havent-se canviat el gaudi previst en el calendari per necessitats del servei o circumstàncies imprevistes d'aquest, tampoc poguera l'agent gaudir les seues vacacions en el nou període assignat.  
  
Els valors dels dos conceptes (?borsa de vacacions- i ?indemnització per alteració de vacacions?) es recullen en taules salarials.  
18.3. Impossibilitat de gaudi de les vacacions. Únicament s'exceptuen de la prohibició legal de compensar en metàl·lic de vacacions no gaudides els casos d'extinció de la relació laboral ocorreguts abans de la data prevista per al gaudi. En aquest supòsit, per al càlcul de la compensació es consideraran els conceptes de quantia fixa mensual i es multiplicaran per 1384 els dies laborables que segons conveni els corresponien.  
En cas d'extinció de la relació laboral per defunció de l'agent, s'abonarà als drethavents d'aquest la quantitat resultant segons la fórmula anterior.  
  
19. SERVEIS EN PERÍODE PUNTA  
  
19.1. Definició. Es consideren serveis en període punta (SPP) els prestats pel personal per a atendre increments previsibles d'afluència de viatgers. No tenen tal consideració, per tant, les actuacions necessàries per a atendre avaries, incidències, accidents, treballs i qüestions semblants, no relacionades amb tals previsions d'afluència de viatgers.  
  
Es podran establir SPP en ocasió de qualsevol acte festiu, social, cultural, esportiu o semblant que faça preveure increments puntuals d'afluència de viatgers i tinguen una especial incidència en la xarxa d'FGV. Així mateix, es podran establir per a atendre els ajustos puntuals de l'oferta comercial de trens que en determinats moments es puga establir des de la Generalitat València. La direcció podrà programar la realització de SPP tant de forma anticipada per a atendre supòsits o esdeveniments coneguts que es produeixen periòdicament en determinades dates, com de forma puntual per a casos no coneguts amb tal antelació o que no es puguen atendre amb el servici ordinari programat. Igualment, en aquests casos es podrà alterar l'organització ordinària del treball, amb els límits i condicions que a continuació es reflecteixen.  
El personal que en tals casos ja haguera de treballar, però no tinguera assignada la realització de serveis d'acord amb el seu gràfic, haurà d'atendre els SPP que es puguen programar, i es consideraran per a aquests agents tals serveis com a ordinaris i no donarà lloc a les compensacions establides en aquest pacte, incorporant-se per a aquests supòsits, amb la firma d'aquest conveni, les condicions detallades en la clàusula 20 d'aquest.  
La realització de qualsevol servei que figure en els gràfics de treball preestablits o estiga catalogat com a ordinari no li serà aplicable l'ací establit i no comportarà meritació o cap compensació més enllà de les pròpies del servei ordinari de què es tracte.  
  
Sense perjudici de les limitacions que expressament s'indiquen en els punts següents, qualsevol actuació de què a continuació es detallen estarà subjecta als límits legals en matèria de descans entre jornades, jornada diària i descans setmanal.  
19.2. Preavís. En relació amb els esdeveniments coneguts amb antelació i que es produeixen periòdicament en dates determinades (Falles, Sant Joan, Fogueres, Olla d'Altea i 9 d'Octubre, ?Tramnochador?/Mussol -si s'escau-) les direccions preavisaran els treballadors/es afectats, com a mínim, amb 14 dies d'antelació, i s'indicarà dia i hora de la prestació de treball. En cas d'incidència sobrevinguda a l'assignació del servei, el preavís al treballador/a què haja de realitzar finalment el mateix serà d'almenys, cinc dies d'antelació, excepte causes que ho impedisquen.  
En altres supòsits o esdeveniments, diferents dels anteriors, el preavís serà, d'acord amb llei, de com a mínim cinc dies d'antelació.  
19.3. Personal afectat. Aquesta regulació s'aplicarà al personal d'FGV següent: tècnics/ques ferroviaris/àries de suport adscrits a operacions, contramestres, agents de la USI, maquinistes, personal d'estacions, oficials principals de línia tramviàries, personal d'informació i atenció al client, gestors/es de gràfics i reguladors/es de lloc de comandament. També serà aplicable al personal de tallers i d'instal·lacions fixes, però en aquest cas, únicament es comptarà amb aquests/es treballadors/es si són voluntaris/àries.  
Queden expressament exclosos d'aquest pacte els agents que es mencionen en la clàusula 16 d'aquest conveni col·lectiu com a ?excepció en matèria d'horaris?, excepte en el cas dels/de les coordinadors/es de zona i contramestres.  
19.4. Mecanismes i criteris d'assignació per a dur a terme els serveis en període punta  
19.4.1. Mecanismes. Per a realitzar els SPP es distribuirà irregularment la jornada ordinària dels treballadors/es, per mitjà de les actuacions següents i s'observaran els límits següents:  
A) Fixació de temps de treball en dies en què el treballador/a tinga grafiat descans: en aquests casos s'aplicaran els següents límits a la jornada ordinària a realitzar:  
· Jornada mínima a computar:6 hores  
· Jornada màxima a treballar:9 hores  
B) Ampliació de la jornada ordinària diària que tinguera grafiada el/la treballador/a: amb caràcter general en aquests casos, el màxim de jornada, sumant la jornada grafiada més l'ampliació, serà de 9 hores i mitja. Si les necessitats del servei obligaren a excedir aquests límits, l'esmentat excés tindrà la consideració d'hores extraordinàries estructurals.  
Per a aplicar els dos mecanismes, excepte en el cas que es tracte d'agents voluntaris, i en aquest cas no s'aplicarà, l'organització comptarà amb un límit de 45 hores de jornada ordinària a l'any per a cada treballador/a.  
19.4.2. Criteris d'assignació. S'assignaran SPP al personal afectat amb els criteris següents, sempre que siga possible de conformitat amb els límits legals i/o els convencionals establits en aquest pacte:  
  
Per a treballar en dia de descans grafiat: En primer lloc, podran ser requerits els agents que hagen manifestat la seua voluntarietat de manera fefaent (les direccions procuraran realitzar un repartiment equitatiu del nombre de descansos afectats cada any del personal voluntari). En segon lloc, la resta de personal per ordre de posició en el gràfic en sentit descendent.  
Per a ampliacions de la jornada grafiada: s'assignaran al personal el torn grafiat millor del qual enllaç amb el SPP.  
  
Els agents a qui se'ls assignen aquests serveis podran canviar voluntàriament aquesta assignació amb altres agents. Una vegada autoritzat el canvi, les compensacions que corresponguen es realitzaran als agents que de manera efectiva van realitzar el servei.  
19.5. Personal que ja presta servei grafiat el dia en què es realitzen servicis en període punta. El personal que d'acord amb el seu gràfic ja haguera de realitzar un servei grafiat els dies en què es poden establir SPP, podrà veure distribuïda irregularment la seua jornada ordinària de treball, i es modificaran els horaris d'aquesta en un màxim de sis ocasions l'any.  
19.6. Utilització de la modalitat de jornada partida. En els col·lectius que habitualment no la contemplen es podrà utilitzar aquesta modalitat de jornada per a realitzar SPP o per a aplicar el punt 19.5, un màxim de dos ocasions a l'any per a cada treballador/a, excepte voluntaris.  
19.7. Compensacions. El temps de treball realitzat amb motiu de SPP tindrà la consideració de jornada ordinària. Per això, la jornada generada a favor del/de la treballador/a amb motiu de l'aplicació de les mesures del punt 19.4.1 anterior, serà compensada en el propi any natural en temps de descans acumulat en dies complets, que disfrutarà el/la treballador/a junt amb els seus descansos setmanals i haurà de ser preavisat amb una antelació mínima de 5 dies, tot això llevat que la persona interessada pacte amb la direcció la seua compensació en un dia de descans distint.  
No obstant això, en general, si conclòs l'any no s'haguera regularitzat la jornada realitzada en excés per motiu de SPP, el/la treballador/a afectat podrà decidir si aquest excés se li abona com a hores extres o acordar amb la seua direcció el gaudi de descansos compensatoris si el temps acumulat ho permet.  
Si, en les condicions indicades, les direccions assignen descans als agents en dies en què aquests tingueren previst treballar, amb caràcter previ a l'assignació de SPP per a compensar anticipadament aquesta, i per qualsevol circumstància, posteriorment durant l'any no realitzara l'agent temps de treball per SPP, el descans disfrutat computarà la jornada del torn o servei que estava previst.  
A més de les compensacions del temps de treball, els agents afectats per les mesures previstes en el punt 19.4.1 anterior, percebran un complement econòmic de disponibilitat de 20 ?/hora (aquest import s'actualitzarà amb l'1 % per a 2016), per cada hora que treballen efectivament per damunt de la seua jornada grafiada (tant treball en descans, com a hores ampliades a la jornada). En el cas d'estar afectats per l'aplicació de la mesura del punt 79.3.5-D), aquest abonament inclou tots els conceptes que puguen meritar-se en una jornada de treball, excepte els següents, si procedixen:  
· el complement per hora o jornada nocturna,  
· la indemnització per treball en dissabte, diumenge o festiu quan es treballe un d'aquests dies en què tenia grafiat descans,  
· les despeses bestretes que puguen correspondre normativament en el cas que es realitze el servei fora de la residència i  
· la prima de ?major productivitat- establida en la clàusula 12a del X Conveni Col·lectiu.  
En el supòsit d'estar afectats per la mesura del punt 50.4.8-I), a més del complement de disponibilitat indicat, percebran els conceptes variables corresponents a la seua jornada inicialment grafiada i, si és procedent, el complement per hora nocturna del temps addicionat.  
Els agents que vegen afectada la seua jornada ordinària grafiada per aplicació del punt 19.5 d'aquesta clàusula percebran, com a compensació per veure alterada la seua previsió, 5 - (aquest import s'actualitzarà amb l'1 % per a 2016) per cada hora que no coincidisca amb l'horari que inicialment havien de realitzar aqueix dia, a més dels conceptes variables que corresponguen a la jornada que efectivament realitzen. Si per raó d'aquesta afectació, no coincideix almenys un 50 % del seu horari original amb el nou horari fixat, les hores no coincidents s'abonaran a 10 - cada una d'aquestes, i es mantindrà el preu de 5 - per hora per a les que sí que coincidisquen.  
Es manté vigent la regulació establida en l'apartat final de la clàusula 12a del X Conveni Col·lectiu (relativa a possibles serveis diferenciats entre laborables, dissabtes, festius, etc., i l'actuació que s'ha de seguir en cas de serveis ?suprimits?) i es modificarà únicament la compensació econòmica, que passarà a realitzar-se d'acord amb el que estableix aquest epígraf per a les actuacions previstes en el punt 19.4.1 apartats A) i B).  
No serà possible, per a una mateixa hora de treball, acumular les distintes compensacions econòmiques establides en aquest punt set.  
19.8. Utilització de jornada d'anys anteriors. No caldrà utilitzar per a la realització de SPP jornada que els agents pogueren deure a l'organització com a conseqüència del còmput anual de l'any anterior.  
19.9. Informació a la representació dels/de les treballadors/es. Cada comité provincial d'empresa serà informat dels següents aspectes relacionats amb els SPP que s'hagen produït en la seua demarcació: treballadors/es designats/des i jornada aplicada a cada un d'ells/elles.  
Així mateix, quan es realitzen SPP en Falles, Sant Joan, Fogueres, Olla d'Altea i 9 d'Octubre, ?Tramnochador?/Mussol si és el cas, es comunicarà al Comité d'Empresa corresponent la previsió d'aquests serveis amb una antelació de 20 dies a la data concreta en què es programen SPP.  
19.10. Derogacions. Aquest acord substitueix i deroga les regulacions prèvies que s'oposen o contradiguen el seu contingut; entre aquestes, de forma expressa la clàusula 26a de l'XI conveni col·lectiu i l'acord de serveis especials d'11 de setembre de 1998.  
19.11. Naturalesa de l'acord. Aquesta regulació constitueix en FGV el pacte de distribució irregular de la jornada a què es refereix l'article 34.2 de l'Estatut dels Treballadors.  
Al marge d'això queden els/les treballadors/es que es mencionen en la clàusula 16 d'aquest Conveni Col·lectiu com a ?excepció en matèria d'horaris?.  
Igualment, aquesta regulació no afectarà la corresponent a les hores extraordinàries.  
Disposició addicional 1a. Fins i tot considerant que la cobertura de certs supòsits del servei públic que FGV ha de prestar pot requerir mecanismes establits en aquesta clàusula, les dos parts entenen que ha de ser un objectiu de l'empresa tractar d'integrar com a part del seu servei regular l'oferta a realitzar en determinats moments en què és presumible que hi haurà increments puntuals de demanda, de manera que es puguen atendre tals situacions de forma ordinària i els/les treballadors/es afectats/des tinguen integrat aquest treball en la seua planificació regular, i evitar alteracions.  
Si en el futur s'establira la integració de SPP en l'organització ordinària del treball, les dos parts tractaran d'adequar els límits i la disponibilitat quant a jornada irregular ara estipulats, a fi de reduir aquests i ajustar-los a les necessitats que, objectivament, FGV tinga en cada moment.  
  
Disposició addicional 2a. Aquesta regulació que ara s'incorpora al conveni es va establir en acord de 27 de desembre de 2013, formalitzat en data 29 de gener de 2014, per la qual cosa està en vigor des del 1r de gener de 2014, a excepció d'aquells aspectes que no formaven part del pacte de 27 de desembre de 2013 abans esmentat i que s'incorporen en aquesta clàusula com a nous, els quals entraran en vigor a partir del dia 1 de gener de 2016.  
  
  
20. ABONAMENTS als agents en situació de ?fora de gràfic- o en condició de ?suplències- en determinats períodes en què s'establisquen Serveis en Període Punta  
En els col·lectius en què existisquen les situacions de ?Fora de Gràfic- o agents amb la condició de ?suplències- sense assignació dels dies de treball/descans, els treballadors/es que es troben en aquesta situació, durant els períodes en què es realitzen serveis en període punta disposaran d'una previsió virtual, a afectes merament teòrics, de seqüència del seu cicle teòric de treball i descans, la qual no desvirtuarà de cap manera la naturalesa i sentit d'aqueixes situacions, que no és una altra que la de donar cobertura al servei, davant de qualsevol absència, incidència, descoberts, etc., tant previstos com imprevistos, que l'organització necessite atendre.  
Aquesta previsió virtual (de treball o descans) sí que serà tinguda en compte a efectes econòmics, quan un agent en aquestes situacions no estiguera atenent un gràfic determinat (per vacacions d'algun company, per baixes mèdiques, absències, descoberts, posicions buides, etc.) i li fora assignat precisament un servei en període punta en un dia en què, segons la seqüència teòrica, li corresponguera descans, i percebera llavors les compensacions fixades per a la realització de servei en període punta en dia de descans.  
Al personal que estiga en situació de fora de gràfic, suplències o suplent, que segons la previsió de treball/descans, virtual (si és fora de gràfic o suplències) o real (si és suplent), li corresponguera treballar en la períodes de Falles (València) i Sant Joan (Alacant) en els quals s'establisquen serveis en període punta (SPP), i se'ls assigne un SPP l'horari del qual coincidisca en un 50 % o més entre les 22.00 i les 06.00, se li abonaran 10 - per cada hora realitzada dins d'aqueixa franja horària.  
En aquests supòsits no computarà les hores realitzades als efectes del límit de 45 hores/any fixat en la clàusula 19.4.1.  
Els abonaments recollits en aquesta clàusula són incompatibles entre si i amb els establits de la clàusula 19 d'aquest conveni. Aquestes compensacions entraran en vigor a partir del dia 1 de gener de 2016.  
  
  
CAPÍTOL 4  
Plantilla i classificació professional  
  
21. PLANTILLA I RELACIÓ DE LLOCS DE TREBALL  
  
La plantilla d'FGV estarà formada per la totalitat del personal que, en cada moment, preste els seus serveis en l'empresa. El dimensionament i la fixació de les necessitats de personal corresponen a la direcció, atenent amb aquest fi les regulacions legals o pactades que siguen aplicables a FGV en matèria de jornada, organització del treball, llicències i temps de treball i descans. En tot cas, per a quantificar les dotacions de personal a cada un dels serveis o unitats organitzatives es tindran en consideració les normals exigències del servei i la necessària continuïtat d'aquest de forma tal que, sense descuidar l'eficiència, es minimitzen els efectes negatius de possibles dèficits conjunturals de plantilla (baixes, llicències, absències).  
Per a 2016, el nombre de treballadors/es fixos/es no serà inferior a l'existent a 31 de desembre de 2015. El nombre de llocs (fixos i temporals) durant la vigència del conveni no serà inferior a 1494.  
D'acord amb les previsions legals i administratives que afecten FGV sobre aquest particular, l'entitat haurà de disposar de la corresponent relació de llocs de treball o plantilla, de caràcter públic. A aquests efectes se seguiran, amb les particularitats pròpies d'FGV, els criteris legalment establits per a les relacions de llocs de treball de l'Administració Pública Valenciana i el seu sector públic empresarial.  
  
Correspon a la direcció d'FGV l'elaboració de la relació de llocs de treball o plantilla, i es compliran els requisits d'ordre tècnic i econòmic que procedisca. No obstant això, abans de la modificació d'aquesta per causa de la creació, modificació o supressió de llocs, es comptarà amb la representació legal dels treballadors/as en els termes següents:  
  
a) Amb caràcter previ a l'inici de les accions de creació, modificació o amortització de llocs, s'haurà d'informar aquesta representació, i s'exposarà la justificació i l'abast de l'acció.  
b) La representació legal dels/de les treballadors/es podrà presentar al·legacions o propostes alternatives, així com manifestar la seua oposició de manera fonamentada.  
c) En tot cas, si de la creació, modificació o amortització de llocs es deriven implicacions laborals que afecten drets objectius de treballadors/es, que s'hagen de modificar (funcions, salari, destinació, etc.) s'hauran d'establir els oportuns acords o, a falta d'això, se seguiran els procediments legals previstos per a tals modificacions.  
  
d) La representació legal dels treballadors/es podrà promoure davant de la direcció la creació, modificació o amortització de llocs.  
Per acord, es podrà establir un òrgan específic de participació i consulta, compost per membres de la representació legal dels/de les treballadors/es i de la direcció per a tractar aquestes qüestions.  
A més de les particularitats establides en aquesta clàusula, es garanteixen els drets de participació i consulta de la representació legal dels/de les treballadors/es en matèria de plantilla en tots els supòsits en què legal o normativament es preveja aquesta.  
Durant el primer bimestre de cada any, la direcció facilitarà a cada comité provincial d'empresa i posarà a disposició de tots/es els/les treballadors/es la relació de personal a 31 de desembre. En aquesta relació figuraran les dades següents: nom, número de carnet ferroviari, grup professional, bloc funcional, àrea d'activitat i categoria o lloc de treball, residència, així com dates d'ingrés en l'empresa i en la categoria o lloc que ocupen en aqueix moment. La finalitat d'aquest llistat és doble:  
· Donar a conéixer la plantilla existent i les variacions produïdes any a any i  
· Servir com a referència als agents en qualsevol supòsit de mobilitat i/o accés a places en què, segons les diverses normes d'FGV, l'antiguitat/experiència siga un factor a considerar.  
Les dades que figuren en aquest llistat es presumiran correctes, però no atorgaran un millor dret en el cas que es corroborara la seua inexactitud o l'existència d'errors, sense perjudici que els representants dels/de les treballadors/es o els agents que ho detectaren ho transmeten a la direcció perquè es corregisquen, si és el cas.  
21.1. Pla d'ocupació  
Durant l'any 2016, es realitzarà un estudi que determine quin és el nombre de llocs per a cada servei, considerat òptim per al desenvolupament del servei públic encomanat.  
Realitzat aquest estudi, s'oferiran internament, per mitjà dels processos oportuns, les vacants que es puguen concretar en els distints serveis, i que no pogueren veure's afectades per pronunciaments judicials en procediments ja incoats en aqueix moment.  
Conclosos els processos interns, es plantejaran els processos externs que procedisquen, de conformitat amb la Llei de Pressupostos i la resta de normativa aplicable, a fi de cobrir les necessitats fixes i/o temporals de personal que puga tindre FGV, i s'elaboraran les bases per a la convocatòria de borses de treball. En aquestes borses es podran arbitrar, si és el cas, les mesures necessàries per a atorgar preferència als/a les treballadors/es afectats per l'acomiadament col·lectiu que, sent fixos o indefinits, van veure extingit el seu contracte de treball per aquest procediment, i es desenvoluparan i conclouran d'aquesta manera el punt 12é del pacte de 28 de desembre de 2012.  
Així mateix, a partir de l'1/01/2017, es durà a terme un estudi per a determinar la possibilitat d'arbitrar fórmules de jubilació anticipada d'adscripció voluntària per als treballadors/es d'FGV, de tal manera que es permeten ordenadament les incorporacions i les eixides dels treballadors/es, transmissió del coneixement i qualificació professional dels recursos humans, per la singular especialització ferroviària, amb l'objecte de en conjunt millorar la productivitat i la competitivitat d'FGV.  
Tot l'anterior es realitzara amb la participació de la representació dels/de les treballadors/es.  
  
22. CLASSIFICACIÓ PROFESSIONAL  
  
El sistema de classificació professional que es regula en aquest conveni té el seu origen en l'acord de data 21 de juliol de 2005 pel qual es va establir el sistema de classificació professional dels/de les treballadors/es d'FGV compresos en els anteriors nivells salarials de l'1 al 9. Aquest acord va ser el resultat de la valoració de llocs de treball i reequilibri salarial duts a terme en el si d'FGV i basats en el principi d'igualtat de retribució per treballs del mateix valor. En aquest acord, s'inclou també a la totalitat del personal d'FGV, enquadrant als nivells 10 a 18 en els nous grups professionals definits.  
  
Així mateix, per a adequar la definició de grup professional a la redacció donada en l'article 22.2 de l'Estatut dels Treballadors, cal modificar la denominació dels conceptes que configuren el sistema de classificació professional de 2005: bloc competencial, àrea professional i grup professional, que passaran a denominar-se, respectivament, grup professional, àrea d'activitat i bloc funcional.  
  
Per consegüent, en compliment d'allò que s'ha estipulat en l'acord de data 23 de juliol de 2013 de la Comissió Negociadora d'aquest XII Conveni Col·lectiu d'FGV, s'estableix el nou sistema de classificació professional que s'exposa a continuació:  
  
22.1. NOU SISTEMA DE CLASSIFICACIÓ PROFESSIONAL D'FGV  
22.1.1. El sistema de classificació professional que es regula en aquest pacte té com a objecte enquadrar els distints llocs i categories d'FGV en grups professionals, àrees d'activitat i blocs funcionals.  
  
· Es defineix com a lloc o categoria el conjunt de funcions, tasques o altres responsabilitats per a l'exercici del qual són exigibles determinats requisits, capacitats, mèrits i, si és el cas, experiència professional.  
  
Un mateix lloc o categoria pot tindre distintes ?especialitats professionals?, que determinen peculiaritats funcionals diferenciades.  
  
· Es definix com a grup professional el conjunt de llocs o categories que requerixen semblants aptituds professionals, titulacions i contingut general de la prestació, i es podran incloure distintes tasques, funcions, especialitats professionals o responsabilitats, segons les descripcions següents.  
· Es defineixen com a àrea d'activitat i bloc funcional les agrupacions de llocs o categories que comparteixen una mateixa comesa general i primordial, respectivament.  
La classificació professional que amb aquest acord entra en vigor, està composta per quatre grups professionals, cinc àrees d'activitat i onze blocs funcionals, segons es detalla en el quadre de l'annex número I  
  
Descripció dels grups professionals:  
a) Grup DIRECCIÓ: aquests llocs s'ocupen de l'activitat directiva, que s'exerceix de manera directa o per delegació, amb vista al rendiment, qualitat, compromís i consecució de resultats. Planifiquen i defineixen estratègies, objectius i polítiques d'empresa, i realitzen amb la més autonomia i responsabilitat activitats complexes partint de directrius àmplies.  
Es requerix formació universitària i una acreditada experiència en llocs de responsabilitat, fora o dins d'FGV.  
b) Grup TÈCNICS: aquests llocs realitzen tasques complexes en el seu àmbit de competències amb la finalitat de proporcionar el suport tècnic especialitzat d'alt nivell o el suport professional per al correcte desenvolupament d'accions i l'èxit d'objectius. Tenen un notable grau d'autonomia, iniciativa i responsabilitat, i es podrà ordenar o supervisar l'activitat d'altres treballadors/es al capdavant d'un àmbit organitzatiu subordinat.  
Es requereix formació universitària i/o experiència professional, fora o dins d'FGV.  
c) Grup OFICIALS: aquestes categories realitzen treballs de complexitat mitjana, baix instruccions o procediments generals, que requereixen especialització específica o capacitació professional adequada i que exigeixen habitualment un cert grau d'iniciativa,i assumir sota supervisió la responsabilitat d'aquests. El seu exercici pot comportar, en alguns casos, l'exercici de comandament jeràrquic o funcional sobre altres treballadors/es.  
Es requerix nivell acadèmic de Batxillerat i/o cicle formatiu de grau mitjà o superior o coneixements equivalents adquirits en l'exercici de la seua professió. En alguns casos, es pot requerir una concreta titulació professional.  
d) Grup OPERARIS: aquestes categories realitzen treballs de complexitat baixa, segons mètodes precisos o instruccions concretes, que poden exigir una certa iniciativa i raonament i precisar d'una especialització o capacitació professional bàsica o elemental i/o d'un període curt d'adaptació.  
Es podrà requerir nivell acadèmic de Graduat Escolar o Ensenyament Secundari Obligatori. No fa falta experiència prèvia.  
  
  
22.1.2. Ubicació dels/de les treballadors/es. Cada treballador/a estarà enquadrat en el sistema de classificació professional en funció del lloc que ocupe o la categoria que ostente. Cada lloc o categoria pertany a un únic grup professional, a una única àrea d'activitat i a un únic bloc funcional, excepte els llocs que, segons quadre de l'annex número I, són comuns a diverses àrees d'activitat i blocs funcionals.  
  
22.1.3. Mobilitat funcional unilateral. A més de les limitacions legals, en el si d'FGV la mobilitat funcional unilateral entre llocs o categories tindrà com a limitacions la pertinença a un mateix bloc funcional.  
  
Els llocs que en l'actualitat s'emmarquen en els nivells salarials 10 a 18 i que a partir d'aquest acord queden enquadrats en els grups de direcció i tècnics, a aquests efectes únicament estaran subjectes a les limitacions legals.  
Els moviments interns de personal que haja de ser reubicat per raons psicofísiques es regularan per allò que s'ha estipulat en la clàusula 26 d'aquest conveni.  
  
22.2. DESCRIPCIÓ DELS LLOCS/CATEGORIES  
Segons s'estableix en la disposició transitòria 2a d'aquesta clàusula, la descripció dels llocs/categories amb les funcions a desenvolupar establides en el capítol 4t de la refosa de normativa laboral de 12.02.1996, així com en altres regulacions existents respecte d'això, recull els trets fonamentals del lloc/categoria, sense esgotar les seues funcions i comprén, en general, les que corresponen als coneixements que els caracteritzen.  
Els/Les treballadors/es podran realitzar funcions d'un altre lloc/categoria del seu mateix bloc funcional que no exigisca coneixements essencialment diferents dels indicats per al seu propi, sempre que així ho requerisquen les circumstàncies, quan l'índex d'activitats de la comesa a exercir en la jornada no faça precisa l'existència d'un altre agent o per a completar la jornada normal exigible.  
En l'exercici de les corresponents funcions s'empraran, si és el cas, els mitjans o ferramentes que siguen necessàries, sense que això supose un canvi del contingut d'aquestes funcions, ni l'adscripció de l'agent a un altre lloc/categoria distint, atés que la realització d'aquestes és independent dels mitjans que s'utilitzen.  
Els llocs dels grups professionals de direcció i de tècnics hauran de realitzar, si és el cas, treballs d'informes, anàlisi i estudis que, per la seua naturalesa, hagen de ser encomanats a agents de la més alta qualificació dins de la reglamentació.  
  
22.3. ASPECTES SALARIALS  
La posada en vigor d'aquest sistema de classificació no alterarà per si mateixa les quanties, condicions, forma de càlcul i meritació, naturalesa dels conceptes salarials actualment aplicables als distints llocs/categories, ni les percepcions dels agents. A aquests efectes s'annexen (annex número 1) a aquest conveni les actuals taules salarials.  
  
Els firmants, conscients que no s'ha resolt en el termini marcat en l'acord de 23 de juliol de 2013 la qüestió de l'estructura salarial, que havia d'anar associada a aquesta classificació professional, donen per conclosa l'obligació contreta respecte al punt segon d'aquest pacte.  
  
Com vullga que en l'actualitat s'està realitzant una redefinició de gran part dels llocs que configuraran els grups professionals de tècnics i direcció, a fi d'adequar-los a l'organigrama de l'entitat, es mantindrà l'actual sistema de nivells salarials 10 a 18, i s'emplaçaran les parts a negociar l'estructura salarial d'aquests llocs durant el primer semestre de 2016, i serà possible prorrogar per tres mesos més el període de negociació. En cas de no arribar a un acord finalitzat aquest termini, se sotmetrien les discrepàncies a arbitratge.  
No obstant tot l'anterior, es modifiquen els següents aspectes retributius:  
a) El ?salari tipus- i el ?salari tipus d'inici- de les categories que formaven l'anterior bloc competencial d'auxiliars, així com la de peó, passaran a ser els de l'anterior bloc competencial d'operaris i els valors del complement de lloc de treball d'aqueixes categories es reduiran en la mateixa quantia que la diferència de tals salaris.  
b) Amb efectes des d'1 de gener de 2016 deixarà d'aplicar-se el ?salari tipus d'inici-  
c) El valor del complement personal d'antiguitat serà fixat en taules salarials. Els/Les treballadors/es que van percebre conservaran aquest dret. D'ara en avant, per a tindre dret a la seua percepció s'hauran de romandre 20 o més anys en categories enquadrades en un mateix grup professional i àrea d'activitat, excepte les excepcions següents:  
  
- Agents d'estacions que canvien a factor/a de circulació i oficials principals de línia tramviària que canvien a maquinista (especialitat tramviària). El temps que van romandre en el primer serà computat als efectes de generació del complement personal d'antiguitat.  
  
- Agents USI que hagueren obtingut tal categoria des de la d'interventor/a en ruta, sempre que aquest canvi es realitzara sense solució de continuïtat (sense pas intermedi per un altre lloc). Se'ls considerarà el temps d'interventors/es com a part del computat per a generar el dret al complement personal d'antiguitat.  
El temps ja acreditat per un treballador/a en el còmput segons les normes d'aplicació anteriors a aquest pacte, servirà de base per al càlcul del temps de permanència segons les noves normes ací contingudes. En cap cas cabrà apel·lar a aquesta nova regulació per a afegir temps a què s'haguera acreditat anteriorment.  
Per a percebre el complement, els/les treballadors/es que acrediten el dret hauran de sol·licitar-lo. Si aquesta sol·licitud és posterior a la data de naixement del dret, l'abonament es retrotraurà fins a l'esmentada data com a màxim un any.  
Aquest complement no es merita en els grups professionals de direcció i tècnics.  
  
22.4. ENTRADA EN VIGOR I DEROGACIONS  
Aquesta classificació professional va entrar en vigor el dia 1 de desembre de 2014. Amb aquesta es dóna compliment al mandat de l'acord de 23 de juliol de 2013.  
Queden derogades i no seran aplicables quantes normes convencionals o pactes d'empresa s'oposen al que estableix aquest acord de classificació professional. En concret, queda derogat l'acord de 21 de juliol de 2005, de classificació professional.  
Les mencions que en qualsevol norma no derogada es referisquen o utilitzen el terme ?categoria- i no resulten incompatibles o oposades a l'ara pactat, també s'entendran referides als ?llocs- ací establits.  
  
  
22.5. DISPOSICIONS FINALS  
  
DISPOSICIÓ ADDICIONAL 1a. Respecte als llocs dels anteriors nivells 10 i superiors, que en aquest pacte s'inclouen en els grups de direcció i tècnics, l'accés intern a aquests es realitzarà per la direcció.  
  
  
DISPOSICIÓ TRANSITÒRIA 1a. Per a la promoció interna dels/de les treballadors/es que a 21 de juliol de 2005 conformaven la plantilla fixa d'FGV, no se'ls exigirà cap requeriment de titulació addicional a què pogueren derivar-se de les específiques requerides per a ocupar alguns llocs/categories dels anteriors blocs competencials, segons els acords que els regulen.  
   
DISPOSICIÓ TRANSITÒRIA 2a. Es manté la vigència del capítol 4t de la refosa normativa laboral d'FGV de 12.02.1996 quant a la descripció dels llocs/categories, amb les funcions a desenvolupar. A aquests efectes, també seran aplicables els pactes en vigor i els aspectes que s'hagen pogut integrar en la funcionalitat dels llocs per qualsevol procediment legalment establit.  
  
  
DISPOSICIÓ TRANSITÒRIA 3a. Els requisits de formació que apareixen en les descripcions no seran exigibles als agents que en l'actualitat ocupen llocs/categories de qualsevol grup professional i no posseïsquen la titulació requerida, que podran continuar ocupant aquests.  
  
  
CAPÍTOL 5  
Condicions socials  
  
23. PLA D'IGUALTAT  
  
D'acord amb les previsions respecte d'això establides en la legislació vigent, en l'annex número III d'aquest conveni es recull el Pla d'igualtat d'FGV. Aquest pla es prorroga fins al final de la duració d'aquest conveni; i es procedirà, llavors, a la seua revisió o nova pròrroga si es considerara.  
  
24. LLICÈNCIES AMB SOU  
  
El personal d'FGV tindrà dret a disfrutar llicència amb sou en els casos següents:  
1) Per matrimoni o per constituir-se com a parella de fet en qualsevol registre públic oficial d'unions de fet. Aquesta situació donarà dret al gaudi de 16 dies naturals consecutius, sent un d'ells el de la celebració del matrimoni o la inscripció com a parella de fet.  
  
S'haurà de gaudir 15 d'aquests dies naturals i consecutius posteriorment a aquest fet causant, en els sis mesos següents a aquest. En aquest cas, el/la treballador/a haurà de preavisar la seua direcció amb, almenys, un mes d'antelació a l'inici.  
No es podrà gaudir novament aquesta llicència per un matrimoni després d'una constitució de parella de fet quan afecte les mateixes persones.  
2) Al personal treballador de l'empresa que figuren en els llistats d'esportistes d'elit de la Comunitat Valenciana, d'acord amb la legislació autonòmica sobre el particular i mentre en tal regulació es prevegen mesures especials per a tals persones en l'àmbit laboral. La llicència serà pels dies necessaris per a assistir a competicions oficials, i s'hi inclouran els desplaçaments a les seus d'aquestes.  
3) Per assumptes propis que no admeten demora, es podran concedir quantes vegades siga necessari sempre que es justifiquen degudament. La seua duració serà d'1 dia i es podrà ampliar per un o dos dies més si fóra necessari algun desplaçament a distància superior a 300 Km. Iniciada la llicència, es podrà prorrogar excepcionalment per un termini no superior a tres dies més quan se sol·licite l'ampliació i es justifique la necessitat. Es consideren assumptes propis que no admeten demora aquells de caràcter necessari que s'han d'atendre personalment pel propi agent. Per via d'exemple se citen els següents:  
a. Canvi de domicili sense canvi de residència laboral.  
b. Gestió en qualsevol oficina pública d'assumptes que hagen de ventilar-se personalment per l'agent i que perjudicarien aquest si no ho fera, sempre que s'acredite que no hi ha possibilitat d'alterar el moment de la gestió.  
c. Qualsevol altra de naturalesa anàloga.  
Quan el motiu al·legat no estiga demostrat o no es trobe comprés entre els supòsits d'assumptes propis, es denegarà la llicència, la concessió de la qual en tot cas estarà subordinada al que permeten les necessitats del servei.  
No es podran gaudir llicències per aquests motius per a atendre treballs diferents del d'FGV, ja siga al servei d'altres empresaris o entitats o per compte propi, ni per a ocupar-se en treball de terres, ni de tràmits o activitats qualsevol relacionades amb l'exercici del comerç, indústria, negoci o professió liberal.  
  
4) Por motius familiars. S'inclouen en aquest tipus:  
a. La defunció o malaltia greu de fills (naturals, per adopció o acolliment), cònjuge, pares, iaios, germans i néts, tant per consanguinitat com per afinitat. S'inclouen ací els accidents, l'hospitalització i les intervencions quirúrgiques amb hospitalització o sense que requerisquen repòs domiciliari. En aquests supòsits, la llicència serà de 6 dies en cas de cònjuge o fills, 3 dies en cas de pares i 2 dies en la resta de casos. En els supòsits d'hospitalització els dies esmentats es podran gaudir de forma continuada o alterna, sempre que el/la treballador/a ho concerte amb la seua direcció. En els supòsits abans esmentats en què es puga gaudir aquesta llicència durant el repòs domiciliari, també caldrà gaudir d'aquests dies de manera alterna quan la persona a qui s'haja de cuidar convisca amb l'agent i/o a càrrec seu.  
  
S'equipara a la situació d'hospitalització, l'hospitalització domiciliària, sempre que així s'establisca pel centre hospitalari per al pacient. Tal equiparació no comportarà mai el dret a disfrutar doblement llicència per hospitalització més llicència per hospitalització domiciliària, sinó que serà com a màxim el que corresponga conforme al paràgraf anterior.  
Les llicències per hospitalització establides en aquest apartat, no s'extingixen amb l'alta hospitalària si no va acompanyada de l'alta mèdica, i es respectaran en tot cas els límits de dies de llicència (6, 3 o 2) establits en aquest apartat.  
b. L'hospitalització en servicis d'urgències o de vigilància intensiva amb horaris restringits de visita, de fills (naturals, per adopció o acolliment) o del cònjuge. La llicència consistirà en la possibilitat d'absentar-se del treball pel temps necessari per a realitzar la visita, tot això sempre que el supòsit no es trobe emparat per les previsions de l'article 37.4 bis de l'ET, i en aquest cas caldrà ajustar-se a tal regulació.  
  
c. La necessitat ineludible d'acompanyar a consultes, proves diagnòstiques o tractaments mèdics a fills (naturals, per adopció o acolliment), o pares per consanguinitat, que visquen amb l'agent i a càrrec seu. En les mateixes condicions, serà la llicència en el cas de pares per afinitat, sempre que aquests no tinguen familiars de primer grau per consanguinitat. La llicència consistirà en la possibilitat d'absentar-se del treball pel temps necessari. Quan la visita mèdica es realitze a una altra província, el temps necessari es considerarà pel dia de la visita, i es podrà ampliar per un o dos dies més si fóra necessari algun desplaçament a distància superior a 300 Km.  
d. La necessitat d'acompanyar a consultes, proves diagnòstiques o tractaments mèdics al cònjuge de l'agent. La llicència consistirà en la possibilitat d'absentar-se del treball pel temps necessari, i s'haurà de justificar pel metge que realitze la visita que aquesta requeria acompanyament. Quan la visita mèdica es realitze a una altra província, el temps necessari es considerarà pel dia de la visita, i es podrà ampliar per un o dos dies més si fóra necessari algun desplaçament a distància superior a 300 Km.  
e. El naixement d'un fill/a, la seua adopció o acolliment (en cas d'adopció i acolliment, s'hauran de complir els requisits fixats en l'article 45.1.d) de l'Estatut dels Treballadors, excepte el d'edat, que serà de 8 anys). La llicència serà de 5 dies. En cas de complicacions en el part, el naixement del fill/a tindrà el mateix tractament que una malaltia greu.  
  
f. En cas d'interrupció de l'embaràs, la treballadora tindrà dret a sis dies naturals i consecutius a partir del fet causant, sempre que no es trobe en situació d'incapacitat temporal.  
g. Respecte al permís emparat per l'article 37.4 bis de l'Estatut dels Treballadors, s'amplia a 2 hores el dret a absentar-se del treball del pare o de la mare en els casos de naixement de fills prematurs o que, per qualsevol causa, hagen de romandre hospitalitzats a continuació del part. Aquestes 2 hores es podran ampliar fins a una hora més quan la distància entre la residència laboral de l'agent i el centre hospitalari siga superior a 30 km.  
Aquest permís serà incompatible amb el regulat en el punt b) anterior.  
h. Els agents que tinguen a càrrec seu i convisquen amb ells, fills amb una discapacitat igual o major al 65 %, podran gaudir del temps imprescindible per a assistir a cites promogudes pel centre d'educació especial en què estiguen matriculats.  
Les llicències d'aquest tipus necessiten justificant. Per a les llicències per dies, en el cas que siga necessari un desplaçament a més de 300 km, es podrà ampliar la llicència fins a un màxim de 2 dies més. En els supòsits a) i e) iniciada la llicència, es podrà prorrogar excepcionalment per un termini no superior a tres dies més quan se sol·licite l'ampliació i es justifique la necessitat.  
5) Per qualsevol altre dels motius de l'article 37.3 de l'Estatut dels Treballadors no recollit expressament en aquest conveni, mitjançant l'adequat justificant.  
6) Per a concórrer a exàmens quan l'agent curse regularment estudis per a l'obtenció d'un títol acadèmic de caràcter oficial i reglat. Segons les seues preferències, el treballador/a podrà sol·licitar el gaudi del dia anterior al de l'examen de què es tracte, en lloc del propi dia de la prova. Aquesta llicència s'haurà de justificar.  
Quan per acreditades raons d'urgència el treballador no puga sol·licitar formalment la llicència amb la deguda antelació, podrà iniciar-la igualment comunicant a la major brevetat aquesta circumstància i normalitzant després tot el que es refereix a sol·licituds, justificacions, etc. Si resultara que el motiu no s'ajustara als que donen dret a gaudir llicència amb sou, es podrà considerar sense sou; si s'apreciara falsedat o mala fe es derivaran les corresponents accions disciplinàries. Les peticions de pròrroga s'hauran de fer sempre abans que expire el gaudi de la llicència, i aquestes pròrrogues les podrà autoritzar la direcció condicionalment, amb semblants efectes als esmentats anteriorment.  
L'ús i gaudi de les llicències estipulades en aquesta clàusula no suposarà cap descompte en el nombre de dies de vacacions que corresponguen al/a la treballador/a.  
  
25. GUARDA LEGAL I ALTRES SUPÒSITS DE REDUCCIÓ DE JORNADA  
  
S'àmplia fins a 14 anys l'edat del menor que dóna dret a la reducció de jornada que fixa l'article 37.5 de l'estatut dels Treballadors.  
  
En els casos de necessitat d'atenció pel/per la treballador/a a familiars fins al segon grau de consanguinitat o afinitat que, per raons d'edat, accident, malaltia o discapacitat no puguen valdre's per si mateixos i no exercisquen activitat retribuïda, l'agent que, segons l'esmentat text legal, reduïsca la seua jornada per un període de temps continuat superior a nou mesos, en l'últim mes de tal període no se li practicarà la reducció salarial equivalent. De disfrutar-se noves reduccions de jornada de les previstes en aquest paràgraf pel mateix subjecte causant, inclús sent superiors a nou mesos, no podrà tornar a aplicar-se la millora salarial abans esmentada.  
En el cas que la reducció de jornada tinga el seu origen en un supòsit dels previstos en l'article 37.6 paràgraf tercer de l'ET, el/la treballador/a podrà acordar amb la direcció la concessió d'una bestreta de fins a 8.000 euros, i la fórmula i terminis de devolució d'aquest. El percentatge de reducció de jornada que contempla aquest article, amb reducció proporcional de salari, es podrà aplicar també en el cas que el cònjuge o parella de fet del/de la treballador/a es trobe en la mateixa situació de necessitat de cures que s'empara en l'article esmentat, i es podrà també, en aquest cas, sol·licitar la bestreta abans esmentada. En tot cas, FGV no assumirà els pagaments de prestacions que pogueren o no correspondre legalment per aquests supòsits. En els supòsits previstos en aquest paràgraf, es podrà acumular aquesta reducció de jornada per dies complets preavisant amb almenys 15 dies d'antelació.  
  
En tots els supòsits previstos en aquesta clàusula, quan dos o més treballadors/es d'FGV generaren aquest dret pel mateix subjecte causant, la direcció podrà limitar el seu exercici per raons justificades.  
  
  
26. REUBICACIONS PER DISMINUCIÓ DE FACULTATS PSICOFÍSIQUES I REINGRÉS DE TREBALLADORS/ES QUE OBTINGUEN DECLARACIÓ D'INCAPACITAT PERMANENT TOTAL  
  
  
26.1. Adaptació de llocs i reubicacions. Quan a un/a treballador/a fix/a d'FGV se li diagnostique una disminució de les seues facultats que li impedisca ocupar el seu lloc de treball temporal o definitivament, i no sent possible una acció d'adaptació de tal lloc a la seua situació (acció que serà prioritària), se'l reubicarà en un altre lloc que puga ocupar sense riscos per a la seua salut i/o la d'altres persones. L'agent conservarà, en aquest cas, el dret a percebre la quantia que acreditara pels conceptes de salari inicial, antiguitat i complement de lloc de treball (CPT) corresponents al seu lloc d'origen, en el cas que els mateixos conceptes del nou lloc foren en la seua totalitat inferiors (respecte al CPT, s'incrementarà en els percentatges generals que assenyale el conveni, actuant la fórmula de compensació i absorció en el cas que el CPT del lloc realment ocupat tinguera increments superiors). Així mateix, també continuarà percebent el complement personal d'antiguitat si en el lloc d'origen estiguera percebent-lo. Respecte a qualsevol altre concepte, es meritaran els propis del lloc realment ocupat en les quanties establides per a aquests.  
  
Als efectes previstos per aquesta clàusula, s'entendrà que hi ha una disminució de facultats psicofísiques la no superació de les proves físiques o avaluacions psicològiques necessàries per a la conservació de l'habilitació que siga necessària per a l'exercici de les funcions de la categoria del/de la treballador/a.  
Es tractarà, amb caràcter general i de forma prioritària, de potenciar les mesures d'adaptació de llocs de treball davant de les accions de reubicació, en tot cas, però especialment en aquelles situacions en què, segons el criteri dels serveis mèdics d'empresa, es preveja que el treballador es puga reintegrar a la realització de les tasques del seu lloc de treball amb normalitat. S'analitzarà, en cada cas, les possibilitats reals de tals accions d'adaptació, i es considerarà per a això les limitacions organitzatives, les conseqüències en el servei i les tasques fonamentals dels llocs de treball.  
Si l'adaptació de lloc o reubicació, incloguera un canvi de residència laboral, es farà dins de la província on tinguera aquesta, i en la vacant adequada més pròxima a la residència laboral que anteriorment tinguera el/la treballador/a. Llevat que s'acorde amb el treballador alguna opció distinta que interesse a ambdós parts (província distinta o vacant en la mateixa província que no siga la més pròxima a la seua residència laboral).  
Si un agent obtinguera una declaració d'incapacitat permanent total no havent sigut reubicat (o adaptat el seu lloc), segons els paràgrafs anteriors, abans de tal declaració, i fóra el seu desig continuar treballant en FGV, tindrà dret al reingrés en les condicions fixades en l'apartat 2 d'aquesta clàusula.  
En matèria de mobilitat interna voluntària, les possibilitats d'aquests agents estaran limitades per les seues condicions i capacitat, i podran concursar en els processos que es publiquen subjectes a tal limitació. En cas de trasllat, es mantindran les seues condicions salarials, si les del nou lloc en el seu conjunt anaren més oneroses. En cas de canvi de categoria, se'ls aplicaran les condicions salarials de la nova.  
26.2. Declaració d'incapacitat permanent total per a la professió habitual. Si un agent obtinguera una resolució administrativa dels òrgans competents de la Seguretat Social declarant la incapacitat permanent total per a la seua professió habitual o tal situació es reconeguera per mitjà de pronunciament judicial, FGV vindrà obligada a reingressar a l'agent en un termini màxim de tres (3) mesos des de la declaració administrativa d'aquella, sempre que el treballador ho sol·licite en el termini de quinze dies hàbils posteriors a la notificació. En aquests casos el treballador/a percebrà únicament els emoluments propis del lloc que realment ocupe, d'acord amb les condicions següents:  
a) Si el/la treballador/a tinguera menys de 55 anys d'edat, el reingrés en un lloc de treball d'acord amb la seua capacitat psicofísica i coneixements, es realitzarà a jornada completa.  
b) Si el/la treballador/a tinguera 55 anys o més en el moment de la declaració administrativa d'incapacitat permanent total per a la professió habitual, la contractació es realitzarà per la jornada laboral necessària perquè, si és el cas, sumant la retribució corresponent a la mateixa i la prestació que percep el treballador de la Seguretat Social, s'aconsegueixes la remuneració que aquell percebia abans de la seua incapacitat.  
En cas de reingrés, es respectarà a l'agent el temps d'antiguitat que tinguera acreditat en FGV. Així mateix, les accions de reingrés tindran caràcter preferent a les derivades de mobilitat interna voluntària o ingressos en tràmit (incloses excedències).  
Els reingressos després d'incapacitat permanent total es faran dins de la província on tinguera la residència laboral l'agent que el sol·licita, i en la vacant adequada més pròxima a la residència laboral que anteriorment tinguera el/la treballador/a. D'altra banda, d'existir vacants en distinta província a la de la residència laboral del/de la treballador/a, també podran oferir-se-li aquestes, i en aquest cas podrà el/la treballador/a declinar l'oferta. Llevat que s'acorde amb el/la treballador/a alguna opció distinta que interesse a les dos parts (província distinta o vacant en la mateixa província que no siga la més pròxima a la seua residència laboral).  
En els dos casos, els/les treballadors/es podran optar per no reingressar i percebre, com a alternativa, una indemnització, garantida per mitjà de pòlissa asseguradora d'acord amb les escales següents:  
· Fins a 45 anys:33.000 -  
· De 45 a 55 anys:22.000 -  
· Més de 55 anys:16.000 -  
La mateixa possibilitat podran exercir els/les treballadors/es reingressats/des amb edats menors, a partir que complisquen 55 anys i fins als 60 anys d'edat. D'acceptar aquest abonament, es donarà per extingida la relació laboral.  
Si en el termini de deu anys a partir de la data de la resolució, el/la treballador/a recuperara la seua capacitat laboral, i així es reconeguera pels òrgans administratius de la Seguretat Social o per sentència judicial, i aquest/a tinguera una edat inferior a 60 anys, l'empresa procedirà al seu reingrés, si així ho sol·licitara aquell en el termini d'un mes des que li fora notificada la resolució o sentència. En tal supòsit el treballador haurà de reintegrar la indemnització percebuda en el seu moment per la seua incapacitat.  
Els drets establits en aquesta clàusula, excepte les indemnitzacions econòmiques, decauran, per a la seua obtenció o durant el seu exercici, per les causes següents:  
- Si la declaració d'incapacitat permanent total per a la professió habitual ha recaigut en expedient incoat pel/per la treballador/a afectat/da o el seu representant legal.  
- Realitzar el/la treballador/a qualsevol altra activitat amb dret a percepcions econòmiques de caràcter públic, llevat que legalment anaren compatibles amb el treball en FGV.  
- Complir els requisits que al treballador li permeten accedir al seu dret de la jubilació sense minoració en la quantia de la pensió que li corresponguera per edat ordinària.  
- Reconeixement per l'INSS al treballador d'incapacitat permanent absoluta o gran invalidesa.  
- Rebutjar el treballador el lloc de treball oferit per al seu reingrés en FGV.  
26.3. Reorganització interna: a fi de reequilibrar les plantilles pels moviments derivats de les accions de reubicacions i/o reingressos, la direcció podrà dur a terme les accions que considere pertinents a fi de cobrir les vacants que es puguen produir per tals causes, entre aquestes la utilització de concursos restringits a què els agents es puguen presentar de forma voluntària. D'utilitzar fórmules de caràcter temporal, s'hauran de normalitzar aquestes en un termini de 3 anys, excepte causa justificada.  
26.4. Participació de la representació dels/de les treballadors/es. En matèria d'adaptacions de llocs, reubicacions i reingressos, la representació sindical serà informada, a través dels comités de seguretat i salut, dels casos que es produïsquen i dels llocs que l'organització entenga que poden ocupar els afectats. Els/Les delegats/des de prevenció, de forma col·legiada, podran realitzar informes o proposar solucions alternatives.  
  
En el si dels comités de seguretat i salut, es podran definir mesures procedimentals o criteris d'actuació relacionats amb aspectes preventius, en relació a les actuacions a realitzar.  
26.5. Derogacions. Aquesta regulació deroga expressament la clàusula 16a) del VII Conveni i les 43a i 44a de l'XI Conveni, així com qualsevol altra regulació pròpia d'FGV que resulte incompatible amb l'ací establit. Les diverses mencions que en la normativa d'FGV es puguen fer a aquestes clàusules, s'entendran fetes a aquesta regulació.  
  
Disposició addicional. En el moment en què es revisen els aspectes relatius a la mobilitat interna voluntària dels/de les treballadors/es d'FGV, les parts firmants es comprometen a negociar les condicions en què es duran a terme els concursos restringits a què es fa menció en el punt 3 d'aquesta clàusula.  
Entrada en vigor. Aquesta regulació que ara s'incorpora al conveni es va establir en acord de 27 de desembre de 2013, formalitzat en data 29 de gener de 2014, per la qual cosa està en vigor des del 1r de gener de 2014, això a excepció d'aquells aspectes que no formaven part del pacte de 27 de desembre de 2013 abans esmentat i que s'incorporen en aquesta clàusula com a nous, de la qual l'entrada en vigor es produeix des de la data de la firma d'aquest conveni col·lectiu.  
  
27. EXCEDÈNCIES  
  
Les excedències en FGV es regiran, amb caràcter general, per la regulació que estableix la legislació laboral, en particular l'article 46 de l'Estatut dels Treballadors i per les condicions següents:  
27.1. A més dels supòsits que l'article 46.1 de l'Estatut dels Treballadors considera com a excedències forçoses, s'inclouen els següents supòsits propis per a FGV:  
a) Quan el/la treballador/a obtinga un lloc temporal o fix en organismes, entitats o empreses públics.  
b) Fins a cinc anys de duració, amb reserva de lloc de treball, per a les treballadores que siguen subjecte de violència de gènere. Aquesta excedència es podrà gaudir per qualsevol treballadora fixa d'FGV siga quin siga la seua antiguitat en l'empresa i en el seu primer mes percebrà retribució salarial.  
c) Per a obtindre un títol acadèmic oficial del sistema educatiu espanyol (no s'inclouen ací postgraus). La duració d'aquesta excedència oscil·larà entre un any com a mínim i quatre anys com a màxim, i s'hauran de demanar i disfrutar anys complets i caldrà la sol·licitud de diverses pròrrogues sense sobrepassar el límit màxim.  
d) El nomenament o elecció per a càrrec estatal, autonòmic, provincial i/o municipal, tant de caràcter polític com sindical.  
27.2. L'excedència a què es refereix l'article 46.3, paràgraf segon, de l'Estatut dels Treballadors per a l'atenció de familiars que no puguen valdre's per si mateixos s'amplia fins a tres anys, i s'equipara amb la fixada per a l'atenció de fills en aquest mateix article legal. A més, en els dos casos el dret a reserva de lloc de treball s'amplia a la totalitat de la duració de l'excedència i tota aquesta duració serà computable als efectes d'antiguitat. En el cas que dos o més treballadors d'FGV generaren aquest dret pel mateix subjecte causant, la direcció podrà limitar el seu exercici simultani per raons justificades. Quan un nou subjecte causant donara lloc a un nou dret, l'inici de l'últim donarà fi a què, si és el cas, es disfrutara.  
  
27.3. Tots aquests supòsits d'excedència amb dret a reserva de lloc de treball donaran dret als/a les treballadors/es que les disfruten al manteniment dels seus passes ferroviaris, tant propis com dels seus familiars amb dret a aquests, però havent d'assumir a càrrec seu el cost de l'assegurança obligatòria de viatgers.  
27.4. No es podrà obtindre excedència de cap classe quan el/la treballador/a tinga en curs de descompte alguna bestreta o crèdit, fins que liquide completament el mateix amb FGV. Tampoc es podrà obtindre excedència quan estiga en tràmit un expedient disciplinari, fins a la seua resolució.  
27.5. Excepte en els casos en què la duració siga indefinida fins al màxim que corresponga, les excedències es disfrutaran per la totalitat del temps sol·licitat, sense que procedisca retorn abans de tal terme. En qualsevol cas correspon al/a la treballador/a què estiga en situació d'excedència la sol·licitud de reincorporació. El transcurs del temps corresponent sense que medie tal sol·licitud s'entendrà com a renúncia a aquesta, i no caldran pròrrogues.  
27.6. Abans de la reincorporació FGV comprovarà que la persona manté les adequades condicions de capacitat per a ocupar el seu anterior lloc. Si no és així, si l'excedència va ser voluntària perdrà tot dret al retorn i si, en canvi, va ser per algun dels supòsits obligatoris i/o amb reserva de lloc de treball, tindrà semblant tractament al d'un agent en actiu (reubicació, etc.)   
  
28. PARELLES DE FET  
  
Tots els drets i beneficis que es contemplen en les distintes normes d'FGV o en la legislació laboral, derivats d'una relació matrimonial, seran extensibles a les parelles de fet que es constituïsquen com a tals d'acord amb les estipulacions legals d'aplicació.  
No procedirà l'aplicació dels drets i beneficis propis de la relació matrimonial en el cas que aquesta siga successiva a la unió de fet i afecte les mateixes persones. Igualment, les reconciliacions a què es referix el Decret 61/2002, de 23 d'abril, de la Comunitat Valenciana, no donaran lloc al gaudi de nous drets i/o beneficis.  
  
  
29. AJUDES A AGENTS AMB DISCAPACITATS FÍSICS, PSÍQUICS I/O SENSORIALS A CÀRREC SEU  
  
L'agent que tinga el seu cònjuge, parella de fet, fills, néts, pares, iaios o germans (consanguinis o polítics) en la situació definida en l'encapçalament i a càrrec seu, acreditat tot això documentalment, tindrà dret a percebre, si ho sol·licita, la quantitat establida en taules salarials, sempre que es complisca:  
· En el cas que el subjecte causant siga el cònjuge o parella de fet:  
  
a. Que existisca convivència i  
b. Que no treballe o que, de fer-ho, la seua renda junt amb la del treballador/a sol·licitant no sobrepasse en cinc vegades el salari mínim interprofessional vigent.  
· En qualsevol altre cas: que el subjecte causant no perceba renda salarial o siga beneficiari de qualsevol tipus d'ajuda econòmica de tipus assistencial, com les derivades de la Llei de Dependència (Llei 30/2006, de 14 de desembre), la quantia de les quals siga superior al salari mínim interprofessional vigent.  
Aquesta ajuda s'ampliarà en un 50 % addicional en els casos en què la incapacitat impedisca realitzar a la persona causant, per si mateixa, els actes essencials de la vida.  
Si dos agents d'FGV estigueren en disposició de percebre aquesta ajuda pel mateix subjecte causant, només un d'ells tindrà dret a aquesta.  
  
En el moment de la firma d'aquest conveni, l'aplicació d'aquesta clàusula es troba afectada pel Decret Llei 1/2012, de 5 de gener, del Consell.  
  
30. FLEXIBILITAT HORÀRIA  
La direcció de l'empresa es compromet, que prèvia negociació entre les parts, es puguen articular mesures que possibiliten l'aplicació per al personal d'oficines, de la flexibilitat horària que facilite en major grau la conciliació de la vida laboral i familiar.  
L'acord a què es poguera arribar serà ratificat per la Comissió Interpretativa del XII conveni.  
  
  
CAPÍTOL 6  
Prevenció de riscos laborals  
  
31. DELEGATS DE PREVENCIÓ  
  
Conforme estableix l'article 35.4 de la Llei de Prevenció de Riscos Laborals de data 8 de novembre de 1995, els delegats de prevenció podran ser designats pel comité d'empresa d'entre els seus membres o per les respectives seccions sindicals amb representació en aquest òrgan de representació, i podran ser en aquest cas membres o no del comité d'empresa. En aquest últim supòsit, això no implicarà increment del número de delegats de prevenció ni de les hores d'alliberament a càrrec de l'empresa, i hauran de ser ratificats pel comité d'empresa respectiu.  
  
  
  
CAPÍTOL 7  
Reglament de faltes i sancions  
  
32. PROCEDIMENT SANCIONADOR  
  
Es modifica el punt 5 del Reglament de Faltes i Sancions firmat el 10 de juny de 2008 (annex 3 de l'XI conveni col·lectiu), en aquest sentit:  
?La representació sindical a què estiguera afiliat/da el /la treballador/a, o aquest/a, hauran de ser oïts/des amb anterioritat a la resolució de l'expedient disciplinari, si així ho sol·licitara, i quan es considere que les circumstàncies que van motivar aquest poden ocasionar una deformació de la realitat dels fets que van ser causa de l'obertura d'aquest expedient, per a la qual cosa informaran per escrit l?/la instructor/a en el termini màxim de cinc dies. A tals fins, se li donarà vista d'aquelles actuacions que, trobant-se en l'expedient, siguen degudament autoritzades per les persones que les hagueren emés i no conculquen la normativa reguladora sobre la protecció de dades.  
No obstant això, en les faltes relacionades amb la circulació, abans d'elaborar el plec de descàrrecs el/la treballador/a podrà accedir a les gravacions i lectures tècniques, sempre que així ho sol·licite. Per a aquest últim supòsit resultarà així mateix aplicable la normativa reguladora sobre la protecció de dades?.  
  
Es modifica el punt 10 del Reglament de Faltes i Sancions de l'XI conveni col·lectiu de manera que les faltes es cancel·laran als tres anys en el cas de molt greus, dos anys en el cas de greus i un en el cas de lleus, sempre que en aquests períodes temporals el/la treballador/a no haguera sigut objecte d'una altra sanció de la mateixa o superior gravetat. Es manté la resta de la clàusula.  
Es modifica el punt 11 del Reglament de Faltes i Sancions de l'XI conveni col·lectiu i s'hi inclou en aquest que, en el cas que la sol·licitud de mesures substitutòries vinga motivada per la comissió de faltes lleus o greus, es podrà substituir la totalitat dels dies de sanció per l'assistència a tutories, en compte de fins a la mitat de la sanció que s'aplica amb caràcter general, i es manté la resta de condicions del punt.  
  
Al marge del que procedisca legalment amb caràcter general respecte a l'aplicabilitat de l'Estatut Bàsic de l'Empleat Públic en FGV, es fa constar expressament, que tal com estableix el seu article 96.2, es procedirà a la readmissió del personal laboral fix quan siga declarat improcedent l'acomiadament acordat com a conseqüència de la incoació d'un expedient disciplinari per la comissió d'una falta molt greu.  
  
  
  
CAPÍTOL 8  
Grups de treball  
  
33. GRUPS DE TREBALL  
  
Durant la vigència d'aquest conveni es desenvoluparan els següents grups de treball:  
- Atenció al client valència. En el moment de la firma d'aquest conveni ja s'ha constituït el grup de treball específic per a desenvolupar aquest assumpte.  
- Temps de conducció. Les parts abordaran debats relatius a l'establiment dels temps de conducció en el si del Comité de Seguretat en la Circulació.  
- Estructura salarial i cobertura de llocs de direcció i tècnics dels actuals nivells 10 a 18. En el moment de la firma d'aquest conveni ja s'ha constituït el grup de treball específic que desenvoluparà aquest assumpte.  
Qualsevol increment pressupostari que poguera resultar dels acords que s'aconsegueixen, si és el cas, formarà part de la sol·licitud de pressupost per a l'any 2017, sempre que aquests pactes es rubriquen abans de 31 de maig de 2016, i se seguiran en tot cas el que preceptua legalment.  
Les parts entenen necessari abordar, a partir de 2017, la regulació de la mobilitat interna voluntària i la refosa de la normativa laboral interna vigent en FGV.  
  
  
DISPOSICIONS TRANSITÒRIES  
  
PRIMERA. INTERNALITZACIÓ DE SERVICIS  
  
A partir de la firma d'aquest conveni, la Direcció estudiarà la possibilitat d'internitzar aquells servicis externs que pogueren ser assumits per FGV, i aportar valor afegit per a FGV i el seu personal treballador.  
  
En aquest sentit, es crearà una comissió mixta de la direcció i de la representació legal dels/de les treballadors/es, formada per un representant de cada una de les seccions sindicals amb presència en el comité d'empresa i el mateix nombre de representants per la direcció, en la qual s'estudiaran tant les propostes de la direcció com les que poguera plantejar la representació dels/de les treballadors/es amb la mateixa finalitat.  
  
Qualsevol increment pressupostari que poguera resultar dels acords que s'aconseguixen, si és el cas, formarà part de la sol·licitud de pressupost per a l'any 2017, sempre que aquests pactes es rubriquen abans de 31 de maig de 2016, i se seguiran en tot cas el que preceptua legalment.  
  
SEGONA. AVANTATGES COMERCIALS  
La direcció fomentarà en la mesura que es puga els avantatges comercials per als/les treballadors/es d'FGV, i intentarà possibilitar els convenis amb altres empreses o entitats a fi d'obtindre descomptes en béns de primera necessitat com a alimentació, gasolina, assegurances o roba.  
  
TERCERA. REUNIONS AMB LA REPRESENTACIÓ SINDICAL  
  
Durant la vigència del conveni, la direcció es reunirà cada dos mesos amb els/les secretaris/àries generals de cada secció sindical present en FGV i els/les presidents/es dels comités d'empresa, per al seguiment de l'empresa i solució d'aquells problemes comuns que pogueren sorgir, sempre que les dues parts entenguen que són operatives.  
  
QUARTA. COFORSE  
Durant la Vigència del conveni, es tractarà en la Comissió de Formació i Selecció els mecanismes per a adaptar la formació dels maquinistes i del personal de circulació, d'acord amb la nova legislació.  
  
  
CINQUENA. VALORACIÓ DE LLOCS DE TREBALL  
A partir de l'1 de gener de 2017, es durà a terme una valoració dels llocs de treball que van ser objecte d'aquesta, en l'acord de classificació professional de juliol de 2005.  
Direcció i representació legal dels treballadors acordaran el sistema de valoració a aplicar. Per a dur a terme aquesta es contractarà, a càrrec d'FGV, una entitat externa. En el procés d'adjudicació d'aquesta participarà la representació legal dels treballadors.  
  
  
SISENA. CATEGORIES PENOSES  
Durant la vigència del conveni, es duran a terme els treballs tècnics precisos per a identificar les categories susceptibles del seu reconeixement com a penoses i es realitzaran les gestions necessàries per a proposar conjuntament a l'organisme responsable el reconeixement d'aquestes.  
  
  
ANNEXOS  
  
I. Quadre classificació professional  
II. Taules salarials  
III. Pla d'igualtat